Axiom Mission 4

Axiom Mission 4 (או Ax-4) היא טיסת חלל פרטית תחנת החלל הבין-לאומית (ISS). הטיסה הופעלה על ידי אקסיום ספייס תוך שימוש בחללית של SpaceX דרגון 2.

הטיסה בשיתוף פעולה עם נאס"א והיא הטיסה הרביעית של אקסיום ספייס אחרי Axiom Mission 2, Axiom Mission 1 ו-Axiom Mission 3.

הטיסה הייתה אמורה להמריא ממתחם השיגור 39A במרכז החלל קנדי ב-11 ביוני 2025, אך היא בוטלה עקב דליפת חמצן נוזלי ברכב. ב-22 ביוני בוטלה הטיסה בשנית עקב דליפה במודול זבזדה של תחנת החלל הבין-לאומית, הטיסה המריאה בהצלחה ב-25 ביוני 2025 בשעה 6:31 בבוקר UTC.

הטיסה ערכה 18 ימים והחללית נחתה באוקיינוס השקט לא רחוק מהחוף של סן דייגו ב-15 ביולי 2025.

 המשימה 
עבור הודו ופולין המשימה מייצגת את טיסת החלל המאוישת הראשונה בחסות הממשלה מזה למעלה מ-40 שנה והשנייה בסך הכל. עבור הונגריה זוהי השלישית, כאשר כל מדינה השתתפה בעבר במשימות אינטרקוסמוס מתקופת ברית המועצות. בעוד שמשימות אינטרקוסמוס עגנו בסאליוט 6 או בסאליוט 7, זוהי המשימה הראשונה של מדינות אלו לתחנת החלל הבין-לאומית.

 צוות 
הצוות, המונה ארבעה אנשים, מורכב מהמפקדת פגי ויטסון, עובדת אקסיום ואסטרונאוטית לשעבר של נאס"א; האסטרונאוט ההודי מהארגון ההודי לחקר החלל שובהאנשו שוקלה, האסטרונאוט הפולני סלאבוש אוזננסקי-וישנייבסקי, והאסטרונאוט ההונגרי טיבור קאפו.

 צוות ראשי 
תפקיד אסטרונאוטמטעם מפקד החללית  פגי ויטסון, טיסת חלל חמישיתאקסיום ספייס טייס  שובהאנשו שוקלה, טיסת חלל ראשונההארגון ההודי לחקר החלל מומחה משימה 1  סלאבוש אוזננסקי-וישנייבסקי , טיסת חלל ראשונהסוכנות החלל האירופית/סוכנות החלל הפולנית  מומחה משימה 2  טיבור קאפו , טיסת חלל ראשונהסוכנות החלל האירופית/המשרד ההונגרי לחלל

 צוות גיבוי 
תפקיד אסטרונאוטמטעם מפקד החללית  מייקל לופז-אלגריהאקסיום ספייס טייס  פראסאנת נאיר הארגון ההודי לחקר החלל מומחה משימה 1  דיולה צ'רני המשרד ההונגרי לחלל

 המדינות המשתתפות במשלחת 
 הודו 
שובהאנשו שוקלה הוא האסטרונאוט ההודי הראשון שטס לחלל מטעם הארגון ההודי לחקר החלל.

 הונגריה - משימת HUNOR 
המשימה נושאת את האסטרונאוט הראשון של הונגריה מאז נפילת ברית המועצות. אף על פי שהונגריה היא גם חלק מ-ESA, משימת HUNOR (קיצור של HUNgarian to ORbit) פותחה על ידי המשרד ההונגרי לחלל (HSO) באופן עצמאי לחלוטין מ-ESA. המשימה הוכרזה לראשונה בשנת 2021 וביולי 2022 חתם משרד החוץ ההונגרי על הסכם ראשוני עם חברת אקסיום עבור הטיסה, אשר סוכם סופית בספטמבר 2023. טיבור קאפו נבחר מתוך 247 מועמדים להשתתף במשימה, עם גיבוי של האסטרונאוט דיולה צ'רני (Cserényi Gyula). קאפו הוא מהנדס מכונות, ומומחה צניחה חופשית, צ'רני הוא מהנדס חשמל ורץ מכשולים חובב. שניהם סיימו את הכשרתם בנאס"א באפריל 2025. למשימת HUNOR יש טלאי משלה, נפרד מטלאי משימת אקסיום 4, המתאר את צ'ודאסארוואס וארבעה כוכבים המייצגים את המועמדים הסופיים לאסטרונאוטים.

 פולין - משימת Ignis 
Axiom Mission 4 היא המשימה המאוישת הראשונה של פולין לחלל מאז נפילת הקומוניזם. סוכנות החלל של פולין עדכנה כי האסטרונאוט הפולני סלאבוש אוזננסקי-וישנייבסקי יצא במשימה הנקראת "איגניס" (Ignis), על שם המילה הלטינית ל"אש". התג שנוצר למשימה מתאר נשר בצבעי דגל פולין שכנפיו עוקבות אחר קווי המתאר של רכס הרי אורלה פרץ' עם תיאור של קבוצת הכוכבים מגן, מחווה ליוהנס הווליוס. ה-'i' מעוצבת בצורת תחנת החלל הבין-לאומית. איגניס כוללת חבילת ניסויים שפותחו על ידי מדענים ומהנדסים פולנים, שיציגו את תרומתה של פולין לחקר החלל הבין-לאומי.בין השאר המשימה עוסקת בבינה מלאכותית ותדגים כיצד בינה מלאכותית יכולה לעבד נתונים בחלל ובכך להפוך בדיקות ליעילות יותר, כמו גם להפחית את כמות התשתית הקרקעית למשימות חלל.

 ניסויים 
הניסויים מתואמים על ידי הארגון ההודי לחקר החלל:
 מיקרו אצות בחלל (המרכז הבין-לאומי להנדסה גנטית וביוטכנולוגיה והמכון הלאומי לחקר גנום הצמח, הודו) – השפעת חוסר כבידה וקרינה בתחנת החלל הבינלאומית על מיקרו אצות למאכל.
 התפתחות תאי שריר (המכון למדעי תאי גזע ורפואה רגנרטיבית, הודו) – השפעת תוספות מטבוליות על התפתחות תאי שריר בתנאי מיקרו-כבידה.
 נבטים (אוניברסיטת מדעי החקלאות, דהרוואד והמכון הטכנולוגי ההודי, דהרוואד) – הנבטת זרעי סלט בחלל: בהתייחסות לתזונת אסטרונאוטים.
 דובוני מים בחלל (המכון ההודי למדע) – עמידות, התרבות ושינויים גנטיים של eutardigrade Paramacrobiotus sp. BLR strain בחלל
 מסכים בחלל (המכון ההודי למדע) – ניתוח שימוש אנושי של מסכים אלקטרוניים בחלל. הניתוח יערוך השוואת ביצועים בין הצוותים על הסיפון והצוותים על הקרקע ביחס למשימת הצבעה ISO 9241, משימת 2-גב מרחבית, מבחן לחץ נתפס ומבחני רווחה נפשית של ארגון הריאות העולמי.
 ציאנובקטריה בחלל (המרכז הבין-לאומי להנדסה גנטית וביוטכנולוגיה) – מחקר השוואתי של תגובת גידול ופרוטאומיקה בכחוליות על אוריאה וניטראט בתנאי מיקרו-כבידה.
 יבול זרעי מאכל במיקרו-כבידה (המכון ההודי למדעי החלל והטכנולוגיה והאוניברסיטה החקלאית של קראלה) – השפעת מיקרו-כבידה על גדילה ותוצאות יבולים של זרעי מאכל.

 קישורים חיצוניים 


 תיאור באתר spacefacts

 הערות שוליים 

קטגוריה:תחנת החלל הבין-לאומית
קטגוריה:2025 בארצות הברית
קטגוריה:טיסות חלל פרטיות